पाएं अपने शहर की ताज़ा ख़बरें और फ्री ई-पेपरडाउनलोड करें
अजमेर में उपचार व जांच के लिए कतार की परेशानी बरकरार है। बढ़ रहे कोरोना संक्रमण के साथ ही लोगों में भी कोरोना को लेकर जागरूकता आई है। यही कारण है कि अजमेर के विभिन्न हॉस्पिटल और यहां तक की रोडवेज बस स्टैंड पर कोरोना की RT-PCR जांच के लिए लम्बी लाइन लगती है। ऐसे में कतार में घंटों खडे़ होकर अपनी बारी का इंतजार करने में लोगों को परेशानी भी उठानी पड़ रही है। इस कतार में युवाओं की संख्या ज्यादा देखी गई।
अजमेर में जवाहर लाल नेहरू चिकित्सालय सहित विभिन्न हॉस्पिटल व डिस्पेन्सरी में कोरोना की जांच की व्यवस्था की गई है। यहां लोगों की भीड़ लगी रहती है। चिकित्सा विभाग ने रोडवेज बस स्टैंड परिसर में भी कोरोना जांच के लिए काउन्टर लगाया गया है। जहां पर RT-PCR जांच की जा रही है। यहां भी कतार दिनभर देखी जा सकती है। इसमें अधिकांश युवा शामिल है। मोटे रूप से करीब पांच लोग यहां रोजाना जांच करा रहे हैं। यहां मौजूद अधिकारियों ने बताया कि यहां बसों से यात्रा करने वाले लोग स्वेच्छा से जांच करा रहे हैं। इसके लिए यात्री को अपना पहचान पत्र आधार कार्ड और मोबाइल नम्बर सहित अपनी डिटेल देनी होती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn